**I. Beszédfejlesztés: a** magánhangzók hangoztatása

1. mondd utánam háromszor közepes hangerővel a u ó
2. mondd utánam kétszer közepes hangerővel á é í
3. Hangoztassátok a hangokat magánhangzókat az óramutató járásának megfelelően!

Írjátok mellé a hosszú párját is! ü, a, e, i, o, ö, u,

**II. Mozgásos feladat magánhangzó és mássalhangzó felismerésére**

 Dobbants! Tapsolj!

 Ha az általam kiejtett szóban „a” hangot hallasz, tapsolj, ha „k” hangot hallasz, dobbants:

 kecske, róka, kutya, majom, macska, béka, malac, kacsa,

Mit csinálnak az állatok?Kösd össze! (táblán szavak)

 A kutya gágog

 A macska hápog

 A ló brekeg

 A tyúk röfög

 A liba mekeg

 A kecske ugat

 A malac nyávog

 A béka nyerít

 A kacsa kárál

**III. Hangutánzó játék**

Játsszuk el ezeknek az állatoknak a hangját. A hangok alapján ki melyik állatra ismer?
(szókártyákon állatnevek, a gyerekek egyenként húznak és „állathangon megszólalnak.

**IV. Motiváció**

 Ma egy olyan királyról olvasunk mesét, aki csak ilyen állathangon tudott beszélni.

**A mese tanítói felolvasása.**

Megfigyelési szempont:

* Melyik mesére hasonlít ez a mese? (A halász és a nagyravágyó felesége,

 Az állatok nyelvén tudó juhász)

* Miért büntette meg a mágus a királyt?
* Mi a véleményetek erről a meséről?

Válaszok meghallgatása, megbeszélése.

**V. Ismerkedés a szöveggel**

 Gyerekek hangos olvasása

**VI. Az elsődleges szövegértés ellenőrzése**

* Ismeretlen szavak kikeresése, megbeszélése;

 (gőgös, mágus, kapzsi, büszke)

* Szókincs gyarapítása;
* Mondatalkotás, mondatfűzésben való jártasság fejlesztése

**VII. Másodlagos szövegértés vizsgálata**

* Részegységekre tagolás;
* Válogató olvasás – a válaszok aláhúzása a mesében.
* Részelemző kérdések:
* Milyen kívánságai voltak a királynak?
* Melyik kívánságát nem tudta „akarta” teljesíteni a mágus?
* Mire figyelmezteti a királyt a mágus a varázslat előtt?
* Válaszok ellenőrzése, megbeszélése

**VIII. A mese üzenetének megfogalmazása**

Mi lehet a tanulsága ennek a mesének? (közös munka)

* Meg kell becsülni, amink van;
* Nem szabad telhetetlennek lenni;
* Ki a kicsit nem becsüli, az a nagyot nem érdemli.

**IX. A témakörben tanultak gyakorlása játékos feladattal**

* Melyik ketrecbe bújtak el az állatok?

|  |  |  |  |  |  |  |
| --- | --- | --- | --- | --- | --- | --- |
|  | m |  |  |  |  | tehén |
|  |  | e |  |  |  | kacsa |
|  |  |  | j |  |  | majom |
|  |  |  |  | y |  | malac |
|  |  |  |  |  | a | kutya |
| **\*** | K |  |  |  | S |  |

* Melyik állat bújt el az utolsó ketrecben?

**X. Ének – játék:**

Én elmentem a vásárba c. dal eljátszása